**OBRAZLOŽENJE RASHODA I IZDATAKA 3. IZMJENA I DOPUNA PRORAČUNA GRADA NOVSKE ZA 2024. GODINU**

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna umanjuju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose 4.845.393,00 eura, a istima će se financirati ukupno 17 (sedamnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu umanjuju se za iznos od 479.038,00 eura**.**

**Tablica broj 1: Prikaz financijskih izmjena programa Upravnog odjela za društvene djelatnosti, pravne poslove i javnu nabavu za 2024. godinu,** **u iznosima izraženim u EUR**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2024.** | **Naziv programa** | **Proračun** | **3. izmjene i dopune proračuna** | **Povećanje/**  **smanjenje** |
| 1. | 1001 | Opće usluge javne uprave | 830.346,00 | 884.867,00 | 54.521,00 |
| 2. | 1002 | Zdravstvo | 34.000,00 | 44.000,00 | 10.000,00 |
| 3. | 1003 | Razvoj civilnog društva | 189.100,00 | 289.100,00 | 100.000,00 |
| 4. | 1004 | Javne potrebe u kulturi | 37.700,00 | 37.700,00 | 0,00 |
| 5. | 1005 | Sufinanciranje obrazovanja | 229.000,00 | 295.000,00 | 66.000,00 |
| 6. | 1006 | Provedba mjera obiteljske populacijske politike | 141.500,00 | 141.500,00 | 0,00 |
| 7. | 1007 | Socijalna skrb | 189.160,00 | 189.160,00 | 0,00 |
| 8. | 1008 | Razvoj sporta i rekreacije | 323.700,00 | 327.200,00 | 3.500,00 |
| 9. | 1009 | Manifestacije | 20.000,00 | 20.000,00 | 0,00 |
| 10. | 1010 | Sjećanja na Domovinski rat | 18.700,00 | 23.000,00 | 4.300,00 |
| 11. | 1011 | Program „Zaželi“ | 603.000,00 | 0,00 | -603.000,00 |
| 12. | 1012 | Program za djecu i mlade | 4.000,00 | 14.870,00 | 10.870,00 |
| 13. | 1037 | Smart revolution Novska | 33.015,00 | 33.015,00 | 0,00 |
| 14. | 1015 | Programi u kulturi Pučkog otvorenog učilišta | 233.869,00 | 237.309,00 | 3.440,00 |
| 15. | 1016 | Programi obrazovanja | 181.058,00 | 246.827,00 | 65.769,00 |
| 16. | 1017 | Programi knjižnične djelatnosti | 524.095,00 | 281.987,00 | 242.108,00 |
| 17. | 1018 | Predškolski odgoj | 1.716.963,00 | 1.761.123,00 | 44.160,00 |
| 18. | 1019 | Programi i aktivnosti mjesne samouprave | 12.437.00 | 16.537,00 | 4.100,00 |
|  | **18 programa** | **Ukupno** | **5.324.431,00** | **4.845.393,00** | **479.038,00** |

* 1. **Program 1001** **OPĆE USLUGE JAVNE UPRAVE**

U programu 1001 **OPĆE USLUGE JAVNE UPRAVE** mijenja se:

* + 1. **Aktivnost T1001 A100001 Administracija i upravljanje**

U aktivnosti 1001 A100001 *Administracija i upravljanje* povećavaju se sredstva ukupno za 54.521,00 eura za potrebe osiguranja dodatnih sredstava za poštarinu i nabavu tonera, za organizaciju zaštitarske službe u Gradskoj vijećnici te za projekt nabave i ugradnje aktivne mrežne informatičke opreme u Gradskoj vijećnici.

* 1. **Program 1002 ZDRAVSTVO**

U programu 1002 ZDRAVSTVO, iza tekućeg projekta *1002 T100001* *Povećani zdravstveni standard* dodaje se novi tekući projekt i glasi:

**„Tekući projekt 1002 T100002 Mjere poticanja rada pedijatrijske ordinacije u Novskoj**

U tekućem projektu *1002 T100002* *Mjere poticanja rada pedijatrijske ordinacije u Novskoj* osiguravaju se sredstva u iznosu od 10.000,00 eura za provođenje poticajnih mjera rada pedijatrijske ordinacije u Novskoj. Namjera je osigurati poticajna sredstva za zapošljavanje pedijatra u pedijatrijskoj ordinaciji u Novskoj o čemu će se pripremiti Program.

* 1. **Program 1003 RAZVOJ CIVILNOG DRUŠTVA**

U Programu 1003 RAZVOJ CIVILNOG DRUŠTVA mijenja se

* + 1. **Kapitalni projekt 1003 K100001 Investicijski projekti vjerskih zajednica**

U kapitalnom projektu *1003 K100001* *Investicijski projekti vjerskih zajednica* povećavaju se sredstva za investicijske projekte vjerskih zajednica u iznosu od 100.000,00 eura, 30.000,00 eura na redovnoj poziciji za koju će se raspisati javni poziv za financiranje investicijskih projekata, a otvara se i nova proračunska pozicija na kojoj se osiguravaju sredstva u iznosu od 70.000,00 eura za izradu 14 postaja križnog puta u Crkvi bl. Alojzija Stepinca u Novskoj, od kojih se 30.000,00 eura osigurava na poziciji općih prihoda, a 40.000,00 eura se osigurava na poziciji prihoda POMOĆI od gradova prijatelja koji su iskazali interes za sudjelovanjem u financiranju ovog projekta.

* 1. **Program 1005 SUFINANCIRANJE OBRAZOVANJA**

U Programu 1005 Sufinanciranje obrazovanja mijenja se:

* + 1. **Aktivnost 1005 A100003 Sufinanciranje programa škola s područja Grada**

U aktivnosti *1005 A100003 Sufinanciranje škola s područja Grada* sredstva se povećavaju za iznos od 66.000,00 eura, na iznos od 136.000,00 eura. Sredstva se povećavaju Osnovnoj školi Novska i Katoličkoj osnovnoj školi Novska, za financiranje još jednog djelatnika u produženom boravku, svakoj školi po 23.000,00 eura, Srednjoj školi Novska osiguravaju se sredstva od 15.000,00 eura za asfaltiranje parkirališta, a Glazbenoj školi Novska osiguravaju se dodatna sredstva od 5.000,00 eura za redovne i izvanškolske aktivnosti te natjecanja.

* 1. **Program 1008 RAZVOJ SPORTA I REKREACIJE**

U programu 1008 RAZVOJ SPORTA I REKREACIJE mijenja se:

* + 1. **Aktivnost 1007 A100001 Financiranje sportskih klubova**

U aktivnosti 1008 A100001 *Financiranje sportskih klubova* povećavaju se sredstva za iznos od 3.500,00 eura na iznos od 222.100,00 eura. Povećanim sredstvima financirale bi se dodatne potrebe sportskih klubova: SNK Libertas, za organizaciju 1. memorijalnog turnira mladeži „Ivan Čutić-Mane koji će se održati 15-16. lipnja na gradskom stadionu u kojem će nastupiti uzrast „Limaći“ i „Prstići“, Teniskom klubu Novska za održavan je teniskog otvorenog turnira u sklopu manifestacije „Ljeto u Novskoj“ u kojoj će sudjelovati 30 sudionika, Ženskom rukometnom klubu Novska za financiranje troškova Završnice 1.HRL u Poreču( za djevojke rođene 2008./2009. godine te za djevojke rođene 2012./2013. godine, SNK „Nacional“ Stari Grabovac za organizaciju ljetnog malonogometnog turnira koji će se održavati od 20-22. lipnja na gradskom stadionu, te NK Nafta Kozarice, za organizaciju turnira „Petrovo“, povodom obilježavanja blagdana Sv. Petra i Pavla, zaštitnika naselja Kozarice, a na kojem će sudjelovati ukupno 15 ekipa mladih.

* 1. **Program 1010 SJEĆANJA NA DOMOVINSKI RAT**

U programu 1010 SJEĆANJA NA DOMOVINSKI RAT mijenja se:

* + 1. **Tekući projekt 1010 T100001 Obilježavanje prigodnih datuma**

U tekućem projektu *1010 T100001 Obilježavanje prigodnih datuma* povećavaju se sredstva za iznos od 4.300,00 eura, na iznos od 23.000,00 eura i to za obilježavanje manifestacije VRA Bljesak u iznosu od 1.500,00 eura te za obilježavanje Dana hrvatskih branitelja Grada Novske u iznosu od 2.800,00 eura, na razinu potrebnih sredstava za podmirenje svih planiranih aktivnosti.

* 1. **Program 1011 ZAŽELI**

Sredstva za Program 1011 ZAŽELI se ukidaju i isti se neće provoditi.

* 1. **Program 1012 PROGRAM ZA DJECU I MLADE**

U programu 1012 PROGRAM ZA DJECU I MLADE mijenja se:

* + 1. **Tekući projekt 1012 T100001 Grad Novska prijatelj djece**

U tekućem projektu *1012 T100001 Grad Novska prijatelj djece* povećavaju se sredstva za iznos od 870,00 eura. Sredstva su osigurana za sudjelovanje troje novljanske djece u tamburaškom ljetnom kamu u Pleternici, temeljem Sporazuma o suradnji između Grada Pleternice i Grada Novske na međusobnoj razmjeni polaznika ljetnih kampova. Grad Pleternica je suorganizator Ljetnog tamburaškog kampa u Pleternici koji se održava u terminu od 12. do 18. kolovoza 2024. godine, a Grad Novska je suorganizator Ljetnog gaming kampa koji će se održavati u sljedećom terminima: od 29. lipnja – 6. srpnja 2024. godine, od 6. srpnja – 13. srpnja 2024. godine te od 18. kolovoza – 25. kolovoza 2024. godine. Oba grada suglasna su da u duhu dobrih prijateljskih odnosa zajednički promoviraju i daju podršku realizaciji oba kampa. U tu svrhu gradovi će osigurati minimlano 3 polaznika za sudjelovanje na kampu grada prijatelja, a svaki od gradova će snositi troškove sudjelovanja svojih polaznika kod grada prijatelja, prema uvjetima koji je svaki od gradova propisao za svoj kamp.

* + 1. **Tekući projekt 1012 T100002 Festival znanosti i umjetnosti**

U tekućem projektu *1012 T100002 Festival znanosti i umjetnosti* povećavaju se sredstva za 10.000,00 eura, na iznos od 13.000,00 eura za programske i materijalne troškove organizacije festivala.

* 1. **Program 1015 PROGRAMI U KULTURI PUČKOG OTVORENOG UČILIŠTA**

U Programu 1015 Programi u kulturi Pučkog otvorenog učilišta mijenja se :

* + 1. **Tekući projekt 1015 T100001 Kazališne i kino predstave**

U tekućem projektu 1015 T100001 *Kazališne i kino predstave* povećavaju se sredstva za iznos od 3.440,00 eura na iznos od 119.859,00 eura za potrebe dodatnih sadržaja.

Povećava se pozicija ostali nespomenuti rashodi za 1.500,00 eura zbog organizacije Dana hrvatske glagoljice i glagoljaštva u Novskoj. Otvara se i nova pozicija Ostali nespomenuti rashodi poslovanja u iznosu od 1.039,00 eura koja se financira iz viška općih prihoda iz 2023. godine, kao i pozicija ostali nespomenuti rashodi u iznosu od 240,00 eura, a koja se financira iz viška sredstava HZZ i TZ SMŽ iz 2023. godine. Otvara se i nova pozicija Postrojenje i oprema u iznosu od 661,00 eura, a koja se financira iz viška od prodaje dionica iz 2023. godine.

* 1. **Program 1016 PROGRAMI OBRAZOVANJA**

U Programu 1016 PROGRAMI OBRAZOVANJA mijenja se

* + 1. **Aktivnost 1016 A100001 Administracija i upravljanje**

U aktivnosti *1016 A100001 Administracija i upravljanje* povećavaju se sredstva za financiranje aktivnosti za iznos od 65.769,00 eura, na iznos od 226.452,00 eura.

Pozicija postrojenje i oprema povećava se za 5.768,75 eura iz viška vlastitih prihoda iz 2023. godine. Otvaraju se nove pozicije Rashodi za usluge u iznosu od 50.000,00 eura i ostali nespomenuti rashodi u iznosu od 10.000,00 eura koji se financiraju iz viška vlastitih sredstava iz 2023. godine.

* 1. **Program 1017 PROGRAMI KNJIŽNIČNE DJELATNOSTI**

U Programu 1017 PROGRAMI KNJIŽNIČNE DJELATNOSTI mijenja se :

* + 1. **Aktivnost 1017 A100001 Administracija i upravljanje**

U aktivnosti 1017 A100001 *Administracija i upravljanje* sredstva se povećavaju za iznos od 7.892,00 eura, na iznos od 271.082,00 eura. Sredstva se povećavaju radi povećanja materijalnih rashoda – stručnog usavršavanja zaposlenika, otkupa knjiga preko nadležnog ministarstva te troškova reprezentacije i promidžbe, jer Gradska knjižnica i čitaonica Ante Jagar Novska bila je domaćin 3. okruglog stola „Mala mjesta, velike ideje“ u okviru projekta „Potencijali razvitka manjih mjesta i gradova promicanjem čitanja Hrvatskog HKD-a.

* + 1. **Kapitalni projekt 1017 K100001 Uređenje i nabava opreme za digitalizaciju**

Sredstva osigurana za Kapitalni projekt 1017 K100001 Uređenje i nabava opreme za digitalizaciju

u iznosu od 250.000,00 eura se ukidaju jer projekt nije mogao ostvariti dovoljan broj bodova, radi čega prijava na Javni poziv - Obnova javne kulturne infrastrukture u okviru Programa konkurentnost i kohezija 2021.-2027 nije izvršena.

* 1. **Program 1018 PREDŠKOLSKI ODGOJ**

U programu 1018 PREDŠKOLSKI ODGOJ mijenja se:

**1.12.1. Aktivnost 1018 A100001 Odgoj i obrazovanje djece jasličke i predškolske dobi**

U aktivnosti 1018 A100001 *Odgoj i obrazovanje djece jasličke i predškolske dobi* povećavaju se sredstva za financiranje aktivnosti za iznos od 15.000,00 eura, na iznos od 1.718.813,00 eura.

Povećavaju se sredstva naknade troškova zaposlenima za prijevoz.

**1.12.2. Tekući projekt 1018 T100001 Nabava opreme**

U tekućem projektu *1018 T100001 Nabava opreme* povećavaju se sredstva za 29.160,00 eura iz viška vlastitih sredstava po obračunu za 2023. godinu na iznos od 42.310,00 eura.

* 1. **Program 1019 MJESNA SAMOUPRAVA**

**U PROGRAMU 1019 Mjesna samouprava mijenja se:**

* + 1. **Aktivnost 1019 A100001 Programi i aktivnosti mjesne samouprave**

U aktivnosti 1019 A100001 *Programi i aktivnosti mjesne samouprave* povećavaju se sredstva za iznos od 4.100,00 eura za nabavu 7 velikih rashladnih vitrina u mjesnim domovima Bročice, Brestača (2), Kozarice, Nova Subocka, Stara Subocka i Sigetac.

**3. Razdjel 003 UPRAVNI ODJEL ZA KOMUNALNI SUSTAV I PROSTORNO PLANIRANJE I ZAŠTITU OKOLIŠA**

Trećim izmjenama i dopunama Proračuna Grada Novske za 2024. godinu, ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša povećavaju se u iznosu od 1.816.910,00 EUR (5,24% u odnosu na planirano) i sada iznose 36.490.117,00 EUR. Sredstva se realiziraju kroz 12 različitih programa koji su obuhvaćeni Financijskim planom rashoda Upravnog odjela, a koje provodi 12 službenika.

**Glava 00301 U.O. ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Tablica1.

III Izmjene i dopune proračuna Grada Novske

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2024.** | **Naziv programa** | **Plan za 2024.** | **Plan s III izmjenama i dopunama proračuna za 2024.** | **Iznos povećanja ili smanjenja**  **%** |
| 1 | 1021 | Upravljanje i razvoj komunalne infrastrukture | 387.705,00 | **410.664,00** | 5,92 |
| 2 | 1022 | Upravljanje imovinom | 1.683.834,00 | **2.043.573,00** | 21,36 |
| 3 | 1023 | Projektiranje i građenje objekata u vlasništvu Grada | 23.282.525,00 | **23.764.960,00** | 2,07 |
| 4 | 1024 | Održavanje objekata i uređaja komunalne infrastrukture | 916.600,00 | **1.126.000,00** | 22,85 |
| 5 | 1025 | Projektiranje i građenje objekata i uređaja komunalne infrastrukture | 6.709.857,00 | **7.145.639,00** | 6,49 |
| 6 | 1026 | Zaštita okoliša | 159.946,00 | **160.030,00** | 0,05 |
| 7 | 1027 | Zaštita, očuvanje i unapređenje zdravlja | 52.265,00 | 52.265,00 | 0,00 |
| 8 | 1028 | Prostorno uređenje i unapređenje stanovanja | 109.198,00 | **99.326,00** | -9,04 |
| 9 | 1029 | Organiziranje i provođenje zaštite i spašavanja | 340.220,00 | **642.120,00** | 88,74 |
| 10 | 1037 | Smart Revolution Novska | 48.503,00 | 48.503,00 | 0,00 |
| 11 | 1038 | Smart and Safe City Novska | 84.717,00 | 84.717,00 | 0,00 |
|  |  | **Ukupno:** | 33.775.370,00 | **3.577.797,00** | 5,34 |

**3.1. Program 1021 UPRAVLJANJE I RAZVOJ KOMUNALNE INFRASTRUKTURE**

**3.1.1. Aktivnost 1021 A100001 Administracija i upravljanje**

Sredstva za financiranje ovog projekta povećavaju se za 22.959,00 EUR, te sada iznose 404.018,00 EUR. Povećanje je rezultat povećanja i smanjenja po pojedinim pozicijama.

Povećanje nastaje na novootvorenoj poziciji pod nazivom „*Plaće (bruto) javni radovi*“ u iznosu od 24.101,00 EUR, zatim na novootvorenoj poziciji pod nazivom „*Povrat sred. u HZZZ-o, iz viška 2023., javni radovi*“ u iznosu od 55,00 EUR, te na postojećoj poziciji pod nazivom „*Povrat pogrešno uplaćene komunalne naknade iz ranijih godina*“ u iznosu od 1.200,00 EUR.

Smanjenje nastaje na poziciji „*Intelektualne usluge*“ u iznosu od 2.397,00 EUR.

**3.2. Program 1022 UPRAVLJANJE IMOVINOM**

**3.2.1. Tekući projekt 1022 T100003 Otkup zemljišta**

Sredstva za financiranje ovog projekta povećavaju se za 90.800,00 EUR, te sada iznose 199.900,00 EUR.

Povećanje nastaje na poziciji „*Otkup suvlasničkog udjela HT u zgradi bivše pošte*“ u iznosu od 12.000,00 EUR, te ona sada iznosi 62.000,00 EUR (usklađenje prema elaboratu procjene vrijednosti). Povećanje nastaje i na novoplaniranoj poziciji pod nazivom „*Otkup zgrade Drapczinsky*“ u iznosu od 60.200,00 EUR, te na novoplaniranoj poziciji pod nazivom „*Otkup zemljišta-prolaz do tržnice*“ u iznosu od 18.600,00 EUR (čestica na kojoj se nalazi pješačka staza koja vodi od Zagrebačke ulice do gradske tržnice).

**3.2.2. Tekući projekt 1022 T100004 Održavanje zgrade gradske vijećnice**

Sredstva za financiranje ovog projekta povećavaju se za 93.850,00 EUR, te sada iznose 161.252,00 EUR. Povećanje nastaje na novootvorenoj poziciji pod nazivom „*Izrada projekta električnih instlacija jaka i slaba struja i informatičke infrastrukture*“ u iznosu od 3.200,00 EUR i odnosi se na trošak izrade projekta temeljem koga će se izvršiti rekonstrukcija i obnova informatičke infrastrukture (mreža koja povezuje računala po uredima sa serverom) i mreže za napajanje računala električnom energijom.

Povećanje nastaje i na novootvorenoj poziciji pod nazivom „*Nabava i ugradnja električnih instalacija jaka i slaba struja i informatičke infrastrukture*“ u iznosu od 73.800,00 EUR i odnosi se na trošak ugradnje prethodno opisane mreže.

**3.2.3. Tekući projekt 1022 T100005 Održavanje stanova u vlasništvu grada**

Sredstva za financiranje ovog projekta povećavaju se za 15.634,00 EUR, te sada iznose 28.953,00 EUR. Ovim se povećanjem osiguravaju sredstva za eventualne troškove koji mogu nastati tokom godine na održavanju stanova u vlasništvu Grada Novske.

**3.2.4. Tekući projekt 1022 T100007 Održavanje ostalih objekata u vlasništvu grada**

Sredstva za financiranje ovog projekta povećavaju se za 159.455,00 EUR, te sada iznose 707.441,00 EUR.

Povećanje se iskazuje kroz poziciju „*Održavanje domova*“, u iznosu od 30.830,00 EUR, te ona sad iznosi 75.830,00 EUR. Ovim se povećanjem osiguravaju sredstva za postavljanje epoxy poda u društvenim domovima u Brestači i Staroj Subockoj.

Povećavaju se i pozicije vezane uz radove na društvenom domu u Kozaricama u ukupnom iznosu od 21.000,00 EUR, a odnose se na zamjenu stolarije i prepokrivanje preostalog dijela krova (iznad trgovine).

Povećanje od 450,00 EUR nastaje i na poziciji s koje će biti plaćeni novi stolovi i stolice za društveni dom u Staroj Subockoj (usklađenje s pristiglom ponudom).

Najveće je povećanje na poziciji pod nazivom „*Dom Bročice-dodatno ulaganje*“ i to u iznosu od 99.000,00 EUR, pa ona sad iznosi 222.000,00 EUR. Ovim sredstvima će biti plaćeni radovi na rekonstrukciji dvorišnog dijela društvenog doma, te dobivanje uporabne dozvole za isti. Time će se steći uvjeti za raspolaganje objektom u poslovne namjene.

**3.3. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1023 K100001 Izrada projektno – tehničke dokumentacije**

Sredstva za financiranje ovog projekta povećavaju se za iznos od 33.180,00 EUR i sada iznose 73.353,00 EUR.

Povećanje se iskazuje kroz novootvorenu poziciju pod nazivom „*Glavni projekt uređenja grad.tržnice*“. Ovim sredstvima će se platiti izrada glavnog projekta temeljem koga bi se izvršila rekonstrukcija i obnova gradske tržnice.

**3.3.2. Kapitalni projekt 1023 K100002 Klaster kulture na temeljima kulturne baštine povijesne jezgre Novske**

Sredstva za financiranje ovog projekta povećavaju se za iznos od 382.575,00 EUR i sada iznose 2.159.914,00 EUR.

Povećanje se iskazuje kroz poziciju pod nazivom „*Radovi na rekonstrukciji hotela*“ i pozicijama s kojih se plaćaju prateći nadzori. Radovi na rekonstrukciji se bliže kraju i ovim izmjenama se plan poravnava s očekivanom realizacijom.

**3.3.3. Kapitalni projekt 1023 K100015 Dogradnja i opremanje centra za starije osobe Novska**

Sredstva za financiranje ovog projekta povećavaju se za iznos od 1.500,00 EUR i sada iznose 3.671.193,00 EUR.

Povećanje se iskazuje kroz novootvorenu poziciju geodetskih radova, s koje će biti plaćen parcelacijski elaborat kojim se usklađuje građevna čestica prema projektu i prateća iskolčenja na izgradnji objekta.

**3.3.4. Kapitalni projekt 1023 K100017 Centar cjeloživotnog obrazovanja**

Sredstva za financiranje ovog projekta povećavaju se za iznos od 33.180,00 EUR i sada iznose 5.478.280,00 EUR.

Povećanje se iskazuje kroz novootvorenu poziciju s koje će biti plaćena izrada projekta unutarnjeg opremanja objekta.

**3.3.5. Kapitalni projekt 1023 K100019 Skate park**

Sredstva za financiranje ovog projekta povećavaju se za iznos od 32.000,00 EUR i sada iznose 141.625,00 EUR.

Povećanje se iskazuje kroz novootvorenu poziciju stručnog nadzora u iznosu od 3.000,00 EUR i povećanja na poziciji izgradnje u iznosu od 29.000,00 EUR. Ovo povećanje je usklađenje s najpovoljnijom ponudom za izgradnju, dobivenom kroz postupak javne nabave.

**3.4. Program 1024 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 1024 A100002 Održavanje nerazvrstanih cesta**

Sredstva za financiranje ove aktivnosti povećavaju se za iznos od 209.400,00 EUR i sada iznose 436,000,00 EUR.

Povećanje se iskazuje kroz poziciju održavanja poljskih puteva u iznosu od 39.400,00 EUR i poziciju održavanja nerazvrstanih cesta u iznosu od 170.000,00 EUR. Potonjim povećanjem se osiguravaju sredstva za pojačano održavanje dijela Obrtničke ulice u Novskoj, neasfaltiranog dijela Zeleničke ulice u Novskoj, dijela Lovačke ulice u Rajiću (do groblja), te odvojka prema mjesnom groblju u Kozaricama.

**3.5. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1025 K100003 Poduzetnička zona Novska**

Sredstva za financiranje ovog projekta povećavaju se za iznos od 234.125,00 EUR i sada iznose 2.437.685,00 EUR.

Povećanje je rezultat povećanja i smanjivanja na pojedinim pozicijama, ukidanjem nekih pozicija i otvaranja novih. Ovim preslagivanjem su se stekli uvjeti z pokretanje postupka javne nabave za radove kojima će biti izgrađeno dodatnih 300 metara centralne prometnice kroz zonu, zatim 220 metara odvojka II (prema autocesti), prateća kanalizacijska i vodovodna mreža, te priključak kanalizacijske mreže na glavni kolektor u Ulici kralja Tomislava. Za ove radove će se provesti objedinjena nabava u partnerstvu s gradskom tvrtkom Vodovod Novska d.o.o.

**3.5.2. Kapitalni projekt 1025 K100008 Nogostup Novska – Bročice**

Sredstva za financiranje ovog projekta povećavaju se za iznos od 127.285,00 EUR i sada iznose 391.010,00 EUR.

Povećanje je rezultat povećanja pozicije s koje se plaća izgradnja nogostupa, te pratećeg stručnog nadzora i koordinatora zaštite na radu. Budući da je tijekom izvođenja radova na izgradnji nogostupa bilo izmjena glavnog projekta što je prouzročilo i dodatne radove, ovim povećanjem se osiguravaju sredstva za isplatu po okončanoj situaciji.

**3.5.3. Kapitalni projekt 1025 K100021 Uređenje dječjih igrališta**

Sredstva za financiranje ovog projekta povećavaju se za iznos od 37.000,00 EUR i sada iznose 103.000,00 EUR.

Povećanje nastaje na poziciji pod nazivom „*Uređenje igrališta*“ u iznosu od 17.000,00 EUR i tim povećanjem se osiguravaju sredstva za planiranu rekonstrukciju dječjeg igrališta na Trgu Gjure Szabe u Novskoj. Povećanje u iznosu od 20.000,00 EUR se odnosi na novootvorenu poziciju s koje će biti plaćeno asfaltiranje igrališta u Starom Grabovcu (pokraj nogometnog igrališta).

**3.5.4. Kapitalni projekt 1025 K100024 Izgradnja ceste Radnička ulica u Novskoj – D47**

Sredstva za financiranje ovog projekta povećavaju se za iznos od 5.625,00 EUR i sada iznose 9.625,00 EUR.

Povećanje se odnosi na dodatni trošak izrade projektne dokumentacije, koji proizlazi iz činjenice da je mijenjan projektni zadatak u fazi već započetog projektiranja. Promjena se odnosi na uvođenje lijevog skretača na spoju s državnom cestom D47. Uvođenjem ovog skretača će se dodatno povećati sigurnost prometovanja predmetnim raskrižjem.

**3.5.5. Kapitalni projekt 1025 K100034 Pristupna prometnica Hotela Knopp**

Sredstva za financiranje ovog projekta povećavaju se za iznos od 9.872,00 EUR i sada iznose 65.929,00 EUR.

Povećanjem se osiguravaju sredstva za isplatu troška izgradnje prometnice po okončanoj situaciji. Prometnica je završena i za nju je ishođena Uporabna dozvola.

**3.5.6. Kapitalni projekt 1025 K100036 Rekonstrukcija ulica Samar brdo u Novskoj**

Sredstva za financiranje ovog projekta povećavaju se za iznos od 2.500,00 EUR i sada iznose 52.265,00 EUR.

Povećanjem se osiguravaju sredstva za izradu dva geodetska elaborata izvlaštenja nužna u postupku izgradnje sustava oborinske odvodnje s predmetnog područja.

**3.5.7. Kapitalni projekt 1025 K100045 Obnova lokalnih prometnica**

Sredstva za financiranje ovog projekta smanjuju se za iznos od 55.000,00 EUR i sada iznose 50.000,00 EUR.

Smanjenje se iskazuje kroz ukidanje pozicije pod nazivom „Rajić Lovačka ulica“ jer su radovi na asfaltiranju ove ulice planirani kroz pojačano održavanje nerazvrstanih cesta.

**3.5.8. Kapitalni projekt 1025 K100047 Urbana mreža zelene infrastrukture Grada Novske**

Ovo je novoplanirani projekt, planiran u iznosu od 74.375,00 EUR.

Ovim sredstvima će se platiti izrada studije kojom bi se predvidjela „zelena“ obnova na šest lokacija na području Grada Novske, izrada Glavnog projekta uređenja Trga Gjure Szabe (definirano strategijom) i prateće geodetske podloge. Ovaj projekt se planira prijaviti na javni poziv za sufinanciranje koji je u najavi.

**3.6. Program 1026 ZAŠTITA OKOLIŠA**

**3.6.1. Kapitalni projekt 1026 K100001 Sanacija deponije Kurjakana**

Sredstva za financiranje ovog projekta povećavaju se za iznos od 84,00 EUR, te sada iznose 56.179,00 EUR.

Ovim povećanjem osiguravaju se sredstva vezana uz utvrđivanje kapaciteta odlagališta. Nakon provedenih geodetskih mjerenja i izrade elaborata kojim je utvrđen preostali kapacitet odlagališta, te ispostavljenih računa, ukazala se potreba za ovim povećanjem.

**3.7. Program 1028 PROSTORNO UREĐENJE I UNAPREĐENJE STANOVANJA**

**3.6.1. Tekući projekt 1028 T100002 Prostorno – planska dokumentacija**

Sredstva za financiranje ovog projekta smanjuju se za iznos od 9.872,00 EUR, te sada iznose 89.326,00 EUR.

Ovim smanjenjem sredstva planirana za izradu VI izmjena Prostornog plana uređenja Grada Novske poravnavaju se s očekivanim troškom izrade dokumentacije.

**3.8. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.8.1. Aktivnost 1029 A100003 Sufinanciranje rada HGSS stanice Novska**

Sredstva za financiranje ove aktivnosti povećavaju se za iznos od 1.900,00 EUR, te sada iznose 5.900,00 EUR.

Ovim povećanjem osiguravaju se sredstva potrebna za sufinanciranje radova na završetku fasaderskih radova na zgradi HGSS-a (temelji) i izgradnji staza uz predmetnu zgradu. Po izvođenju ovih radova aktivnosti na obnovi zgrade bi bile u cijelosti završene.

**3.8.2. Tekući projekt 1029 T100001 Sanacija klizišta**

Sredstva za financiranje ovog projekta povećavaju se za iznos od 300.000,00 EUR, te sada iznose 400.423,00 EUR.

Ovim povećanjem osiguravaju se sredstva potrebna za sanaciju drugog klizišta u Ulici Adalberta Knoppa u Novskoj. Planira se zatražiti sufinanciranje od strane Hrvatskih voda u 70% iznosa (kao i kod sanacije prvog klizišta u istoj ulici).

**Glava 00302 JAVNA VATROGASNA POSTROJBA GRADA NOVSKE**

Tablica2.

III izmjene i dopune proračuna Grada Novske

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2024.** | **Naziv programa** | **Plan za 2024.** | **Plan s III izmjenama i dopunama proračuna za 2024.** | **Iznos povećanja ili smanjenja**  **%** |
| 1 | 1029 | Organiziranje i provođenje zaštite i spašavanja | 897.837,00 | **911.310,00** | 1,50 |
|  |  | **Ukupno:** | 897.837,00 | **911.310,00** | 0,00 |

**3.9. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.9.1. Aktivnost 1029 T100001 Organiziranje i provođenje zaštite i spašavanja**

Sredstva za financiranje ove aktivnosti povećavaju se za iznos od 13.473,00 EUR, te sada iznose 911.310,00 EUR.

Povećanje je rezultat povećanja i smanjivanja pojedinih pozicija. Promatrano po izvorima financiranja promjene su slijedeće:

Opći prihodi i primici Grada Novske

* Pozicija „*Plaće (bruto)*“ se smanjuje za 35.485,00 EUR pa sad iznosi 164.015,00 EUR
* Pozicija „*Naknade troškova zaposlenih*“ se povećava za iznos od 13.100,00 EUR, pa sad iznosi 36.600 EUR. Ovim povećanjem osiguravaju se sredstva za jubilarne nagrade djelatnika JVP.

Sredstva pomoći – decentralizirana sredstva države

* Pozicija „*Plaće (bruto)*“ se povećava za 35.485,00 EUR pa sad iznosi 217.116,00 EUR

Donacije

* Otvara se nova pozicija pod nazivom „*Ugovor o djelu (psiholog Šimić) edukacija*“ u iznosu od 373.00 EUR. Radi se o donaciji Vatrogasne zajednice SMŽ za trošak provedene edukacije djelatnika Javne vatrogasne postrojbe Grada Novske.

**4. Razdjel 004 UPRAVNI ODJEL ZA GOSPODARSTVO I POLJOPRIVREDU**

Planirani rashodi se povećavaju za 4,65 %, odnosno za 116.339,00 eur tako da plan rashoda ovim izmjenama i dopuna proračuna iznosi 2.615.918,00 eura.

**4.1. Program 1031 GOSPODARSTVO**

Planirana sredstva za ovaj Program se povećavaju za iznos od 113.339,00 (6,57 %). Razlog tome je što se obračunao višak prihoda od raspolaganja poljoprivrednim zemljištem u vlasništvu Republike Hrvatske iz 2023. (167.489,44 eura) te se za isti iznos planiraju namjenski rashodi koji su raspoređeni po proračunskim stavkama od R0500 do R0504 te još dodatno se povećala i stavka za poljske puteve kojim se upravlja od strane Upravnog odjela za komunalni sustav, prostorno planiranje i zaštitu okoliša.

Namjenski rashodi se odnose na provedbu Programa zaštite divljih životinja (R0503), potencijalnu prijavu na Javni poziv Ministarstva poljoprivrede za odabir komasacijskog područja (R0503-2), uslugu produbljivanja kanala, povećanja sredstava za poticaje u poljoprivredi kroz de minimis potpore kao i razne aktivnosti vezane za provedbu Zakona o poljoprivrednom zemljištu (imovinsko-pravni odnosi, geodetski elaborati i sl.)

**4.2. Program 1034 POTICANJE RAZVOJA TURIZMA**

Planirani iznos se povećava za 3.000,00 eura koji se osiguravaju za promotivne aktivnosti do kraja 2024. godine.